Il-Unjin tal-Bdoti (ALPA) ordnat lill-membri tagħha biex ma joperawx titjiriet bl-ajruplan il-ġdid tal-Air Malta L-Air Malta għamlet mandat ta’ inibizzjoni kontra l-Unjin tal-Bdoti għax qed tisħaq li l-azzjoni industrijali tmur kontra l-ftehim kollettiv iffirmat xhur ilu. Fi stqarrija, l-Air Malta saħqet li diġá għamlet l-arranġamenti kollha mal-Airbus biex tkun installata l-buttuna li dwarha (ara aktar l’isfel) ttieħdet l-azzjoni tal-ALPA. Aktar kmieni: Il-Unjin tal-Bdoti (ALPA) ordnat lill-membri tagħha biex ma joperawx titjiriet bl-ajruplan il-ġdid tal-Air Malta, li ngħaqad mal-bqija tal-flotta ftit tal-jiem ilu. Fi stqarrija, il-Linja Nazzjonali tal-Ajru saħqet li rċeviet din l-aħbar 22 minuta qabel it-titjira. L-Air Malta qalet li din l-azzjoni industrijali se tiswieha €180,000 u insistiet li l-Unjin qed tikser dak maqbul fil-Ftehim Kollettiv, iffirmat ftit tax-xhur ilu. Id-deċiżjoni ttieħdet fuq buttuna nieqsa Id-deċiżjoni ttieħdet fuq buttuna nieqsa li hemm fil- cockpit tal-ajruplan. Kull ajruplan għandu sistema li tirrekordja l-ilħna tal-bdoti biex f'każ ta' inċident ikun jista' jintuża dan l-awdjo għall-investigazzjoni. Dan ir- recording ma jistax jintuża għal raġuni oħra. Kull ajruplan tal-Air Malta għandu buttuna li meta tingħafas jitħassar ir- recording kollu. Ġeneralment bdot jagħfas din il-buttuna fi tmiem ta' titjira, ġaladarba ma jkun seħħ xejn. Skont sorsi li tkellmu mal-MaltaToday, il-ftehim kollettiv jisħaq li l-bdoti għandhom ikollhom il-possibilità li jħasru r- recording fi tmiem titjira jekk ma jkun hemm l-ebda rapport ta' inċident abbord. It-titjira affetwata se tħalli Malta disa' sigħat tard L-istqarrija tal-Air Malta tisħaq li “l-azzjoni kienet immirata biex taffettwa l-pjanijiet ta’ ħafna Maltin u turisti li kienu se jsiefru fuq long weekend.” L-Air Malta wiegħdet li qed tikkundanna din l-azzjoni u saħqet li se tagħmel dak kollu possibbli biex tipproteġi l-interessi tal-passiġġiera. It-titjira affettwata hija KM 646 li kellha tħalli Malta fis-1:35pm iżda issa se titlaq illejla fil-22:40pm.